**ชื่อเรื่อง** การพัฒนาระบบความครอบคลุมการตรวจระดับน้ำตาลสะสมในผู้ป่วย DM

**ชื่อผู้จัดทำ** CQI 1. นางสาว วิไลวรรณ ชมวีระ

 2.นางดรุณี กลีบมะลิ

 3.นางผ่องใส ก้องเวหา

4. นางวิวาพร แสนบุญ

 5.นส.พัชรินทร์ ทัพวิเศษ

 6.นางปริชาต ศิริธรรมจักร

**ประเภทผลงาน** CQI

**หน่วยงาน** แผนก ผู้ป่วยนอก

**หลักการและเหตุผล**

 จากผลการดำเนินงานที่ผ่านมา ปีงบประมาณ2562 พบว่ามีผู้ป่วยเบาหวาน 1,809 ราย ได้รับการตรวจระดับน้ำตาลสะสม1,001 ราย คิดเป็นร้อยละ 55.3(จาก HDC)ผู้ป่วยที่ควบคุมระดับน้ำตาลได้ดี คิดเป็นร้อยละ 18.74 (เป้าหมายร้อยละ 40 )ซึ่งการดำเนินการตรวจหาระดับน้ำตาลสะสมนั้นจะตรวจพร้อมกับการตรวจเลือดประจำปีของผู้ป่วยโรคเบาหวาน ซึ่งเริ่มต้นตั้งแต่ 1ตค.ของปีงบประมาณแต่ยังพบว่าการตรวจยังไม่ครอบคลุมทั้งหมด จากปัญหาดังกล่าวทางทีม NCD ได้ร่วมกันทบทวนพบว่า

 1. ผู้ป่วยเบาหวาน ในเขตรับผิดชอบยังไม่ได้รับการตรวจ ระดับน้ำตาลสะสมอย่างครอบคลุม

 2. การเข้าถึงการตรวจเลือดของผู้ป่วยเบาหวานในเขตรับผิดชอบ( ผู้สูงอายุ, ผู้ป่วยติดบ้านติดเตียง )

 ทางหน่วยงานที่รับผิดชอบจึงมีการพัฒนาระบบความครอบคลุมในการตรวจระดับน้ำตาลสะสมในผู้ป่วยเบาหวาน

**วัตถุประสงค์**

ผู้ป่วยเบาหวานในเขตรับผิดชอบได้รับการตรวจระดับน้ำตาลสะสม อย่างน้อยปีละ 1 ครั้ง

**เป้าหมาย**

ผู้ป่วย เบาหวานในเขตรับผิดชอบ อ.ห้วยผึ้ง

**วิธีการ**ดำเนินงาน

1. ประชุมทีมงานโรคไม่ติดต่อเรื้อรัง เพื่อวางแผนการดำเนินงาน
2. ให้งาน IT ดึงข้อมูลรายชื่อผู้ป่วยเบาหวานในเขตพื้นที่รับผิดชอบ มี 5 รพ.สต. 1 PCU ที่ยังไม่ได้รับการตรวจเลือดประจำปีและตรวจน้ำตาลสะสม
3. ออกตารางให้ผู้รับผิดชอบงาน NCD เจาะเลือดนำส่งตรวจที่ห้องปฏิบัติการ รพ.ห้วยผึ้ง
4. ผู้รับผิดชอบงาน NCD ดำเนินการตรวจเลือดประจำปีและน้ำตาลสะสมของผู้ป่วยเบาหวาน (รวมถึงผู้ป่วยติดบ้านติดเตียง )
5. นำส่งเลือดมาที่ห้องปฏิบัติการ รพ.ห้วยผึ้ง
6. เปิด visit เพื่อส่งข้อมูลตรวจเลือดทาง Hosxp.
7. ส่งผลงานกลับไปยังผู้รับผิดชอบ NCD
8. ตรวจสอบผลงานผ่าน HDC on could

**ระยะเวลาในการดำเนินงาน** : 1ตุลาคม 2562 - 30เมษายน 2563

**ตัวชี้วัด**

1. ร้อยละผู้ป่วยเบาหวาน ได้รับการตรวจระดับน้ำตาลสะสมมากกว่า 80
2. ร้อยละผู้ป่วย เบาหวานที่ควบคุมระดับน้ำตาลได้ดี มากกว่า 40

**ผลการดำเนินงาน**

1. ผู้ป่วยเบาหวานได้รับการตรวจระดับน้ำตาลสะสม 1,246 ราย คิดเป็นร้อยละ 67.6
2. ผู้ป่วย เบาหวานที่ควบคุมระดับน้ำตาลได้ดี คิดเป็นร้อยละ 31.09

**การพัฒนาอย่างต่อเนื่อง**

พัฒนาระบบการดูแลผู้ป่วยเบาหวานอย่างต่อเนื่องเพื่อควบคุมระดับน้ำตาลได้ดี ลดการเกิดภาวะแทรกซ้อน

 หมายเหตุ ผู้ป่วยเบาหวาน ที่ควบคุมระดับน้ำตาลในเลือดได้ดี หมายถึง ผู้ป่วยเบาหวานที่ไม่มีโรคร่วม ค่า HbA1c<7 ผู้ป่วยเบาหวานที่มีโรคร่วม ค่า HbA1c<8